Sudaka municipo

Sudaka municipo (, , ) estas unu el la primaraj administraj unuoj de Aŭtonoma Respubliko Krimeo (Ukrainio) — la teritorio, subigita al la Sudaka urba konsilantaro. La municipo troviĝas ĉe la sud-orienta bordo de la Krimea duoninsulo kaj estas fama kaj populara ripoz- kaj kurac-regiono. Administra centro de la regiono estas la urbo Sudako.

 Geografio 
La municipo troviĝas en la sud-orienta parto de la Krimea duoninsulo. Oriente ĝi limas
la Teodozian municipon, norde — la Kirovskan kaj Belogorskan distriktojn,
okcidente — la Aluŝtan municipon. Sude la municipo estas lavata de la Nigra maro.
La plej altaj pintoj de la Krimea montaro en la municipo atingas pli ol 800 metrojn super la marnivelo.

 Ekonomio 
La bazo por la ekonomio de la municipo estas ripoz- kaj kurac-industrio, turisma sfero (la plej allogaj
lokoj estas Sudako kaj Novosveto) kaj ankaŭ la vin-produktado. En la municipo estas kelkaj negrandaj
vinfarejoj, kiuj apartenas al la vinproduktejo "Masandro"; krome, en Novosveto
troviĝas fama produktejo de ŝaŭmvinoj.

 Administra konsisto de la municipo 
En la municipo estas 1 urbo (Sudako) kaj 7 komunumoj, kiuj sume havas 1 urbotipan loĝlokon (Novosveto) kaj 14 vilaĝ(et)ojn. Sube estas prezentita la listo de la komunumoj kaj de la loĝlokoj. Esperante estas prezentitaj nur la loĝlokoj, kiuj estas centroj de la koncernaj komunumoj. Parenteze aperas la historiaj krime-tataraj nomoj, kiuj estis ŝanĝitaj en la jaroj 1945-49 post la ekzilo de la krime-tatara popolo.

 Daĉna komunumo
 Daĉno (Daĉnoje, krime-tatare Taraq Taş)
 Lesnoje (Suvuq Suv)
 Gruŝevka komunumo
 Gruŝevko (Gruŝevka, krime-tatare Salı)
 Ĥolodovka (Osmançıq)
 Perevalovka (El Buzlu)
 Meĵdureĉa komunumo
 Meĵdureĉo (Meĵdureĉje, krime-tatare Ay Serez)
 Voron
 Morska komunumo
 Morsko (Morskoje, krime-tatare Qapsihor)
 Gromovka (Şelen)
 Novosveta komunumo
 Novosveto (Novıy Svet)
 Solneĉnodolina komunumo
 Solneĉnodolino (Solneĉnaja Dolina, krime-tatare Qoz)
 Bogatovka (Toqluq)
 Mindalnoje (Arqa Deresi)
 Pribreĵnoje (Çalqa)
 Vesela komunumo
 Veselo (Vesjoloje, krime-tatare Qutlaq)

 La loĝlokoj de la Sudaka municipo Urbo: Sudako Urbotipa loĝloko: Novosveto Vilaĝoj Bogatovka • Daĉnoje • Gromovka • Gruŝevka • Ĥolodovka • Lesnoje • Meĵdureĉje • Morskoje • Perevalovka • Pribreĵnoje • Solneĉnaja Dolina • Veseloje • Voron Loĝloketo: Mindalnoje

Kategorio:Sudaka municipo